এ ব্যাপারে জানতে চাইলে বালিশিরা ভ্যালি সভাপতি বিজয় হাজরা সিলেটটুডে টোয়েন্টিফোর ডটকম-কে জানান, সরকার, মালিক ও শ্রমিকের সম্মিলিত প্রচেষ্টায় চা শ্রমিকদের জীবনমানে পরিবর্তন আনতে হবে। বাগানগুলোতে খাদ্য নিরাপত্তা, অশিক্ষা, অসচেতনতা, কুসংস্কার ও দারিদ্র্য এই সমস্যাগুলো প্রকট। পরিচ্ছন্ন পয়ঃনিষ্কাশন ব্যবস্থার অভাব, মাদকাসক্তি, স্বাস্থ্যসম্মতভাবে খাবার না খাওয়ানো, নালা ও খালের পানির ব্যবহার ইত্যাদি কারণে পানিবাহিত ডায়রিয়াসহ অপুষ্টির শিকার হয় শিশুরা। চা শ্রমিকদের ৮০ শতাংশ নিরক্ষর, ৫০ শতাংশ উন্মুক্ত স্থানে মলমূত্র ত্যাগ করে আর ৩৫ শতাংশের স্যানিটেশন সুবিধা আছে বলে বিভিন্ন গোলটেবিল বৈঠকের আলোচনাকালে চিত্রটি উঠে আসে।